armvectores/hy_wikipedia_2023 huggingface dataset:
Ջեֆերսոն Դևիս

Ջեֆերսոն Ֆինիս Դևիս (անգլ.՝ Jefferson Finis Davis, հունիսի 3, 1808(1808-06-03)[…], Ֆեյրվյու, Քրիստիան շրջան, Կենտուկի, ԱՄՆ - դեկտեմբերի 6, 1889(1889-12-06)[…], Օռլեան շրջան, Օռլեան, Լուիզիանա, ԱՄՆ), ամերիկյան ռազմական և քաղաքական գործիչ, Ամերիկայի Համադաշնային Նահանգների առաջին և միակ նախագահը Ամերիկայի քաղաքացիական պատերազմի ժամանակ։


== Կենսագրություն ==
Ծնվել է Կենտուկի նահանգում, ֆերմերի ընտանիքում և մեծացել է Միսսիսիպիում և Լուիզիանայում եղբոր բամբակի պլանտացիաներում։ Ավարտել է Վեստ Փոյնթում գտնվող ԱՄՆ Ռազմական ակադեմիան, վեց տարի ծառայել է բանակում լեյտենանտի կոչումով, ավելի ուշ վերադարձել է այնտեղ որպես կամավոր Ամերիկա-մեքսիկական պատերազմին մասնակցելու համար, որտեղ նա գնդի հրամանատարն էր։ Նա եղել է ռազմական նախարար Փիրս Ֆրանկլին նախագահի օրոք, ինչպես նաև եղել է սենատոր Միսսիսիպի նահանգի կողմից։
Դևիսը, ով բամբակի խոշոր պլանտացիայի սեփականատեր էր և ուներ մեծ թվով ստրուկներ, լավ հայտնի էր, որպես ստրկության կողմնակից։ Նա հանդես էր գալիս անջատողականության դեմ, սակայն աջակցում էր ինքնիշխան նահանգների գաղափարին։ 1861 թվականի փետրվարի 18-ին Դևիսը ստանձնել է Ամերիկայի Համադաշնային Նահանգների նախագահի պաշտոնը և զբաղեցրել է այն Ամերիկայի քաղաքացիական պատերազմի ընթացքում ընդհուպ մինչև իր ձերբակալությունը՝ 1865 թվականի մայիսի 10-ը։ Նա մեղադրվել է պետական դավաճանության մեջ, սակայն այդպես էլ չի կանգնել դատարանի առջև և երկու տարի անց ազատ է արձակվել։

Սեփական վերահսկողության տակ վերցնելով Կոնֆեդերացիայի ռազմական ծրագրերը, Դևիսը չկարողացավ հաղթել առավել մարդաշատ և արդյունաբերական զարգացած Հյուսիսային նահանգների միությունը։ Նրա դիվանագիտական ջանքերը չեն ճանաչվել այլ երկրներում։ Նա շատ քիչ ուշադրություն էր դարձնում Կոնֆեդերացիայի թուլացող տնտեսությանը, կառավարությունը ավելի և ավելի մեծ քանակությամբ թղթադրամ էր տպագրում ռազմական ծախսերը ծածկելու համար, ինչը արդյունքում հանգեցրեց չվերահսկվող գնաճի և Կոնֆեդերացիայի դոլարի դևալվացիայի։ Բազմաթիվ պատմաբաններ կարծում են, որ Դևիս Ջեֆերսոնի անձնական թերությունները կարևոր դեր խաղացին Կոնֆեդերացիայի ճակատագրում։ Մանրուքների վրա մշտական ուշադրությունը, լիազորությունները փոխանցելու անպատրաստակամությունը, նահանգապետերի հետ վեճերը, քաղաքացիական գործերի անտեսումն հօգուտ ռազմական գործերի, հասարակական կարծիքին դիմադրությունը դրա դեմ էին աշխատում։ Պատմաբանները համաձայնության են գալիս նրանում, որ պատերազմը վարելու արդյունավետությամբ Դևիսը շատ էր զիջում իր մրցակից Աբրահամ Լինքոլնին։
Դևիսը՝ Տասնչորսերորդ ուղղման հիման վրա պատերազմից հետո զրկվելով պետական պաշտոն զբաղեցնելու իրավունքից, հետագայում կյանքը վարում էր որպես մասնավոր անձ։ 1881 թվականին նա ավարտեց իր «Կոնֆեդերացիայի կառավարության վերելքն ու անկումը» վերնագրով հուշագիրը։ 1880-ական թվականների վերջին սկսեց աջակցել հաշտեցմանը և կոչ էր անում հարավի բնակիչներին ավելի հավատարիմ լինել դաշնային կառավարությանը։ Մահացել է 1889 թվականի դեկտեմբերի 6-ին։


== Ծանոթագրություններ ==
Մակարիխա (այլ կիրառումներ)

Մակարիխա, կարող է վերաբերել՝

Մակարիխա - գյուղ, Ուկրաինայի Խարկովի մարզի Զոլոչևի շրջանում
Մակարիխա - գյուղ, Ուկրաինայի Կիրովոգրադի մարզի Զնամենկայի շրջանում
Մադիլցոց-գեղ

Մադիլցոց-գեղ, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Նարդևան

Նարդևան (վրաց.` ნარდევანი), հայաբնակ գյուղ Վրաստանի Քվեմո Քարթլիի մարզի Ծալկայի շրջանում։ Գտնվում է Ծալկայից 20 կմ հարավ-արևմուտք, ծովի մակարդակից 1520 մ բարձրության վրա։
Նարդևան գյուղը գտնվում է Ջավախքի Ծալկայի շրջանում՝ շրջկենտրոնից 18 կմ հեռավորության վրա, Դալիդաղ լեռան հյուսիսարևելյան ստորոտում, ծովի մակերևույթից 1560 մ բարձրության վրա։ 

Նարդևանի անվանումը շատ հետաքրքիր ծագում ունի։ Դեռ հին ժամանակներից այնտեղ պահվող ուղտերի քարավաններին  գյուղացիները նարդեր էին անվանում, իսկ ուղտերին՝ դևեր, ինչից էլ ծագել է գյուղի անվանումը՝ Նարդևան, իսկ արևմտյան բարբառով՝ Նարդիվան։ Գյուղում հիմնականում ապրում են հայեր, այն հիմնադրվել է 1830 թվականին։ Նարդևանի բնակիչների նախնիները գաղթել են 1830 թ-ին, Էրզրումի գավառի համանուն` (Նարդիվան) գյուղից։ Այդ ժամանակ Արևմտյան Հայաստանից մոտ 10,000 գաղթական եկավ Ծալկայի տարածաշրջան, որոնց մի մասը բնակություն հաստատեց Նարդևանում։ Չնայած հայրենի հողից հեռավորությանը և գտնվելով օտար հողի վրա, միևնույնն է, նրանք պահպանեցին հայկական մշակույթը։

Նարդևան գյուղն ունի իր յուրահատուկ ծեսերը, որը ժառանգել է Արևմտյան Հայաստանի Էրզրումի գավառից։ Գյուղի հետնամասում է գտնվում քրիստոնյա հավատը հավերժացնող Սուրբ Հովհաննես սարը և Յամաճ անվանումը ստացած սաղարթախիտ ու գունավոր անտառը։  Սուրբ Հովհաննես սարին մյուս կողմից միացած է Դալիդաղ սարը, որին ի սկզբանե խելագար սար են համարել։ Այս մասին իր գրությունների մեջ նշել է նաև հայ հանճարեղ երաժիշտ Գուսան Հավասին։ Դալիդաղ լեռան գագաթին 19-րդ դարում նարդևանցիները մատուռ են կառուցել և դարձրել սրբավայր «Սուրբ Հովհաննես» ուխտատեղի՝ կրոնական ծիսակատարությունների համար։
Գյուղի գլխավոր Սուրբ Սարգիս եկեղեցին, որը բնակիչների ջանքերով կառուցվել է  գյուղի հիմնադրումից հետո։  Եկեղեցու թիկունքում է գտնվում հնագույն ամրոցը։ Հսկա քարերով կառուցված այդ ամրոցը գործել է 18-րդ դարում և ղեկավարվել հայ քրիստոնյաների կողմից։ Նարդևանի սրբավայրերից մեկն է գյուղի վերնամասում գտնվող Լույս աղբյուր մատուռը։

 Հին ժամանակներում գյուղի բերքատվությունը զգալի առաջընթաց էր գրանցել։ 

Նարդևանը հարուստ է ջրի պաշարով։  Նարդևանով է հոսում Դաղձոտ գետը, որն իր անվանումը գտել է դաղձի բազմազանության շնորհիվ, այն գյուղը բաժանում է երկու մասի և հենց նրա հարևանությամբ է կառուցվել այստեղի ամենամեծ ջրամբարը։

Գյուղի բնակիչները զբաղվում են անասնապահությամբ, կարտոֆիլի և բանջարաբոստանային այլ կուլտուրաների մշակմամբ, ինչպես նաև այգեգործությամբ։ 

Գյուղում կա միջնակարգ դպրոց, մշակույթի տուն, բուժկետ։
Վերջին տարիներին գյուղում մեծ տարածում գտավ պարարվեստը, տարբեր միջոցառումներ կազմակերպվեցին մի շարք բեմերում հայկական ազգային պարը ներկայացնելու համար։ 
Գյուղի վերաբերյալ առաջին արխիվային տեղեկությունը վերաբերում է 1837թ., որում նշված է, որ նարդևանը ունեցել է մեկ քարաշեն եկեղեցի և մեկ քահանա։ L.B


== Բնակչությունը ==
2002 թվականի տվյալներով, գյուղն ուներ 1516 բնակիչ, իսկ 2014 թվականին` 1055 բնակիչ, հիմնականում հայեր։ Բնակիչները զբաղվում են անասնապահությամբ, կարտոֆիլի և բանջարաբոստանային այլ կուլտուրաների մշակմամբ, ինչպես նաև այգեգործությամբ։
Նարդևանի բնակիչների նախնիները գաղթել են 1830 թ-ին, Էրզրումի գավառի համանուն` (Նարդիվան) գյուղից։ Գյուղի հին եկեղեցու հիմքի վրա 1860 թվականին կառուցվել է նոր եկեղեցի (Սուրբ Սարգիս)։
Գյուղում կա միջնակարգ դպրոց, մշակույթի տուն, բուժկետ։


== Ծանոթագրություններ ==
Կաստելնոու դե Սեանա

Կաստելնոու դե Սեանա (իսպ.՝ Castellnou de Seana)-մունիցիպալիտետ Իսպանիայում, գտնվում է Լեյդա պրովիցիայում, Կատալոնիայի ինքնավար մարզում։ Մունիցիպալիտետը մտնում է Պլա-դ’Ուրժել շրջանում։ Տարածքը՝ 16,1 կմ²։ Բնակչությունը՝ 735 (2010)։


== Բնակչություն ==


== Ծանոթագրություններ ==


== Արտաքին հղումներ ==
Página oficial del Ayuntamiento
Información de la Generalitat de Catalunya Archived 2007-03-11 at the Wayback Machine.
Información del Institut d'Estadística de Catalunya
Մարզական ժայռամագլցում

Մարզական ժայռամագլցում, ժայռամագլցման ձև։ Ծրագիրն ընդգրկում է. անհատական (առանց հարմարանքի) և թիմային (երկու փոխներգործող մարզիկ՝ հատուկ հանդերձանքով ու հարմարանքներով) մրցումներ։ 
Նախատեսվում էր մարզական ժայռամագլցումն ընդգրկել 2020 թվականի Տոկիոյի ամառային օլիմպիական խաղերում։
Սբ. Կատերինեի եկեղեցի (Մուհու)

Սբ. Կատերինեի եկեղեցի (էստ․՝ Muhu Katariina kirik), միջնադարյան լյութերական եկեղեցի Էստոնիայի Մուհու կղզում՝ Սաարեմաա նահանգում։


== Պատմություն ==
Եկեղեցին հիմնադրվել է 1267 թվականին Լիվոնյան օրդենի մագիստրոս Օտտո ֆոն Լուտերբերգի կողմից։ Եկեղեցու կառուցման մասին հիշատակվում է Հերման ֆոն Վարտենբերգի ժամանակագրության մեջ։ Առաջին շենքը կառուցվել է փայտից և միայն 13-րդ դարի վերջին տարիներին է փոխարինվել քարե շենքով։ Եկեղեցու շենքը կառուցվել է մի քանի փուլով։ Սկզբում կառուցվել են հիմնական սրահի պատերը։ Եկեղեցին կառուցող վարպետները, ըստ երևույթին, ներգրավված են եղել նաև մոտակայքում կառուցվող Կարյա եկեղեցու (Լիննակա գյուղ, Սաարեմաա նահանգ) շինարարական աշխատանքներում, ինչի մասին վկայում է երկու եկեղեցիներում առկա զարդանախշերի նմանությունը։ Արևմտյան պատուհանն ու զոհասեղանի հիմքը նույնպես կառուցվել են այս ժամանակաընթացքում։ Որոշ ժամանակ անց եկեղեցին զարդարվել է որմնանկարներով, իսկ ավելի ուշ՝ 1629 թվականին, Բաղդասար Ռասչկիի կողմից կառուցվել է ամբիոնը։
Եկեղեցին իր պատմության ընթացքում բազմիցս վնասվել է։ 1640 թվականին այն վնասվել է հրդեհից։ Եկեղեցին վնասվել է նաև Հյուսիսային մեծ պատերազմի ընթացքում, իսկ 1941 թվականին գերմանացիները ռումբ են նետել եկեղեցու վրա, ինչից ավերվել է տանիքը. այն վերականգնվել է միայն 1958 թվականին։ Տանիքի բացակայությունը ու ոչ մասնագետների կողմից կատարված վերականգնողական աշխատանքների փորձերն անդառնալի վնաս են հասցրել որմնանկարներին։ 1991 թվականին Էստոնիայի անկախացումից հետո եկեղեցու վերականգնողական աշխատանքները կատարվել են Շվեդիայի ֆինանսական օգնության շնորհիվ։


== Ճարտարապետությունը ==
Սուրբ Կատերինեի եկեղեցին Արևմտաէստոնական կղզեխմբի միջնադարյան ամենապարզ եկեղեցիներից մեկն է։ Այն մի սրահ ունեցող շինություն է՝ սպիտակեցրած բարձր կամարներով։ Եկեղեցին չունի աշտարակներ ու զարդաքանդակներ, ինչը հատուկ է այդ տարածքի եկեղեցիներին։ Սուրբ Կատերինեի եկեղեցու միակ զարդարանքը որմնանկարներն են. դրանք հայտնաբերվել են միայն 1913 թվականին, երբ հեռացվել է սվաղը, որ արվել էր դեռ Ռեֆորմացիայի ժամանակ։ Որմնանկարներում պատկերված են վերջին դատաստանի տեսարաններ, ինչը վկայում է, որ նկարիչը եկած պիտի լինի Գոթլանդից, քանի որ այդ որմնանկարները խիստ նման են Գոթլանդում նույն ժամանակաշրջանում կատարված որմնանկարներին։ Նշենք, որ որմնանկարները կրում են նաև Բյուզանդական արվեստի ազդեցությունը։ Որմնանկարներից այսօր պահպանվել են միայն առանձին հատվածներ։


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==
Լավից

Լավից (գերմ.՝ Lawitz), կոմունա Գերմանիայում, Բրանդենբուրգի տարածքում։
Մտնում է Օդեր Շպրե շրջանի կազմի մեջ։ Գտնվում է Նոյցելեի ենթակայության տակ։ Բնակչությունը 628 մարդ է (2010 թվականի դեկտեմբերի 31–ի տվյալներով)։ Զբաղեցնում է 6,00 կմ² տարածք։ Պաշտոնական կոդը՝ 12 0 67 292։


== Ժողովրդագրություն ==


== Ծանոթագրություններ ==
Աշնան վերջը

Աշնան վերջը, Հովհաննես Թումանյանի բանաստեղծություններից, որի գրության թվականը հայտնի չէ։ Չի պահվել ինքնագիր տարբերակը։


== Ստեղծման պատմություն ==
«Աշնան վերջը» բանաստեղծությունն առաջին անգամ տպագրվել է 1907 թվականին Լուսաբեր դասագրքի Ա տարվա 24-րդ, այնուհետև՝ 1908 թվականին «Լուսաբեր» դասագրքի Բ տարվա 19-րդ էջում, ապա 1940-1959 թվականներին Երևանում 6 հատորով հրատարակված Հովհաննես Թումանյանի երկերի ժողովածուի գիտական հրատարակության 235-րդ էջում։
Արտատպվում է Լուսաբեր դասագրքի Բ տարվա հրատարակությունից։


== Ծանոթագրություններ ==
Կոլատինայի գավառ

Ալեգրիի գավառ (պորտ.՝ Microrregião de Colatina)՝ գավառ Բրազիլիայում, մտնում է Սեարա նահանգի մեջ։ Մտնում է Էսպիրիտու Սանտու նահանգի հյուսիսարևմտյան մարզի մեջ։ Բնակչությունը կազմում է 195 644 մարդ 2006 թվականի տվյալով։ Զբաղեցված տարածքը 34361,266  կմ²։ Բնակչության խտությունը 44,9  մարդ/կմ²։


== Վիճակագրություն ==
Համախառն ներքին արտադրանքը 2003 թվականին կազմել է 906 464 487,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 4 766,55 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,706։


== Գավառի կազմ ==
Գավառի կազմի մեջ են մտնում հետևյալ համայնքները.

Ալտու Ռիու Նովու
Բաիշու Գուանդու
Կոլատինա
Պանկաս
Մարիլանդիյա
Զաբոլոտե (գյուղ, Դեմիդովսկի շրջան)

Անվան այլ կիրառումների համար տե՛ս՝ ԶաբոլոտեԶաբոլոտե (ռուս.՝ Заболотье), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լիսաբոնի գերմանական դպրոց

Լիսաբոնի գերմանական դպրոց, մասնավոր դպրոց, որը հիմնադրվել է Պորտուգալիայում Գերմանիայի բողոքական համայնքի նախաձեռնությամբ՝ 1848 թվականի օգոստոսի 1-ին։ Այն համարվում է ամենահին գերմանական միջազգային դպրոցը Պիրենեյան թերակղզում (Իսպանիա, Պորտուգալիա, Ջիբրալթար, Անդորրա)։ 1963 թվականի հունվարի 1-ին փոխվել է դպրոցի շենքի տեղակայության վայրը և այն տեղափոխվել է Լիսաբոնի կենտրոնական թաղամաս՝ քաղաքապետարանի հարևանությամբ։ Դպրոցի պարտարապետը համարվում է դպրոցի համահիմնադիր Օտտո Բարթինգը (1883-1959)։
2004-2006 թվականներին դպրոցը ենթարկվել է արմատական ​​կառուցվածքային արդիականացման։ Շինարարություններ կատարվեցին և վերակառուցեցին դպրոցի մարզադահլիճը, լսարանը, քիմիայի լաբորատորիան և դպրոցը սկսեց համապատասխանել Պորտուգալիայի միջազգային դպրոցների չափանիշներին։ Շինարարական աշխատանքները կատարել է պորտուգալացի ճարտարապետ Խուան Լուիս Կարիլհո դա Գրացան։
Լիսաբոնի գերմանական դպրոցի մեթոդական ծրագիրը կազմվել է Գերմանիայում գործող ուսումնական հաստատությունների ծրագրերով։ Այն ներառում է բացի ավագ դպրոցից, նաև հիմնական դպրոց։ Այս ուսումնարանը ավարտած աշակերտները կարող են հեշտորեն ընդունվել համալսարան Պորտուգալիայում կամ այլ երկրներում։ Այս դպրոցը համարվելով միջազգային դպրոց, ներառոււմ է տարբեր աշակերտներ՝ Պորտուգալիայից և Գերմանիայից։ Դպրոցում գործում է նաև հարակից մանկապարտեզ՝ գերմաներեն և պորտուգալերեն լեզուներով։
2014 թվականի տվյալներով, դպրոցի 1,125 ուսանողներից մոտ 60 %-ը եղել են պորտուգալացի։ Գերմանական դպրոցը համարվում է մասնավոր դպրոց, որը աշխատում է պաշտոնական հաստատմամբ Պորտուգալիայի կրթության և գիտության նախարարության։


== Արտաքին հղումներ ==
Լիսաբոնի գերմանական դպրոցի պաշտոնական կայքը
Լիսաբոնի գերմանական դպրոցի շրջանավարտների կայքը
ԼԳԴ-ի ֆեյսբուքյան խմբավորումը
(9939) 1988 VK

(9939) 1988 VK, աստերոիդ աստերոիդների հիմնական գոտում։ Հայտնաբերվել է 1988 թվականի նոյեմբերի 3-ին Տակուո Կոջիմայի կողմից Չիյոդայում։
Միջին հեռավորությունը Արեգակից կազմում է 2,194577 ա. մ., առավելագույնը մոտենում է 1,8539 ա. մ. հեռավորության վրա և հեռանում 2,5353 ա. մ.։ Արեգակի շուրջ մեկ ամբողջական պտույտ է կատարում 1187,48 երկրային օրվա ընթացքում, իր ուղեծրով շարժվելով միջինում 0,303164 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,78° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9939) 1988 VK աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լյագուշկինո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ԼյագուշկինոԼյագուշկինո (ռուս.՝ Лягушкино), գյուղ Ռուսաստանի, Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 36 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պեպեն (Վերին Պրովանսի Ալպեր)

Պեպեն  (ֆր.՝ Peipin, օքս.՝ Peipin), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Վոլոն կանտոնի կազմի մեջ։ Կոմունայի շրջանը՝ Ֆորկալկե։
Համայնքի INSEE կոդ՝ 04145։


== Բնակչություն ==
Համայնքի բնակչությունը 2008 թվականին կազմում էր 1229 մարդ։


== Կլիմա ==
Պեպենի կլիման միջերկրածովային է։ Ամառը տաք է և չոր, ձմռանը հով, երբեմն լինում է սառնամանիքային


== Տնտեսություն ==
2007 թվականի տվյալներով 764 աշխատունակ տարիքի մարդկանցից (15-64 տարեկան) 534-ը տնտեսապես ակտիվ էին, 230-ը անգործ (ակտիվության ցուցանիշը 69,9 %, 1999 թվականին եղել է՝ 70,6 %)։ 534 աշխատունակ բնակիչներից 481-ը աշխատում էին (262 տղամարդ և 219 կին), անաշխատանք էին 53-ը (16 տղամարդ և 37 կին)։ 230 անգործ մարդկանցից 50-ը աշակերտներ կամ ուսանողներ են, 94-ը թոշակառու, 86-ը չէին աշխատում այլ պատճառներով։


== Տեսարժան վայրեր ==
Դղյակի փլատակներ ( քանդված է 1793 թվականին )
Մատուռ ռոմանական ոճում ( XVI դար )
Սեն Մարտեն եկեղեցի


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Պեպեն» (ֆրանսերեն)։ Արխիվացված օրիգինալից 2012-10-02-ին։ Վերցված է 2012-8-11 
«Պեպեն» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-11
Հենեպին շրջան (Մինեսոտա)

Հենեպին շրջան (անգլ.՝ Hennepin County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 1,442 կմ² է, բնակչությունը՝ 1,116,200 մարդ (2000 թ. տվյալներով)։ Շրջկենտրոնն է Մինեապոլիս բնակավայրը։ Կազմավորվել է 1852 թ.։
Նամսկի ուլուս

Նամսկի ուլուս (ռուս.՝ Намский улус, յակուտ.՝ Нам улууһа), մունիցիպալ շրջան Ռուսաստանի Դաշնության Սախա-Յակուտիայի հանրապետությունում։
Ստեղծվել է 1930 թվականին։ Վարչական կենտրոնը՝ Նամցի։


== Աշխարհագրություն ==
Շրջանի տարածքի մակերեսը կազմում է 11900 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 22879 մարդ։ Բնակչության խտությունը կազմում էր 1,92 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Հռիփսիմյան վարժարան (Զմյուռնիա)

Անվան այլ կիրառումների համար տե՛ս՝ Հռիփսիմյան վարժարան (այլ կիրառումներ)Հռիփսիմյան վարժարան, հիմնվել 1838-ին, Զմյուռնիայում։ Մինչև 1849-ը կոչվել է Սարգսյան, 1849-ից՝ Հռիփսիմյան (բարերարի անունով)։ 1884-ին կառուցվել է նոր շենք։ Վարժարանը պահվել է հայ համայնքի նվիրատվություններով և Սյունյաց, Հոգատար, Հռիփսիմյան կրթասիրաց, Ուսումնասեր և այլ ընկերությունների օժանդակությամբ։ Մինչև 1877-ը ուսուցումը ձրի է եղել, այնուհետև վարձ են վճարել միայն ունևորները։ Սովորողները ստացել են յոթնամյա կրթություն։ Դասավանդվել են հայոց լեզու և պատմություն, գեղագրություն, դիցաբանություն, երկրաչափություն, բնագիտություն, գծագրություն, աշխարհագրություն, ֆրանսերեն, անգլերեն, թվաբանություն և այլ առարկաներ։ 1840-ին սովորել է 100, 1850-ին՝ 170, 1870-ական թթ.՝ 240, հետագայում՝ 300-400 աշակերտ։ Վարժարանն ունեցել է մանկապարտեզ (1888-ից), աղջիկների և տղաների որբանոց, գիշերօթիկ բաժիններ։ Փակվել է 1922-ին։
Հայերը Թուրքմենստանում

Ժամանակակից Թուրքմենստանի տարածքում հայերը բնակություն են հաստատել դեռևս 5-6-րդ դարերում։ Սակայն հայերի զանգվածային բնակությունն այդ երկրում սկսվել է 19-րդ դարի 80-ական թվականներից, երբ Թուրքմենստանը և ամբողջ Միջին Ասիան միացվեցին Ռուսական կայսրությանը։ Հայերը հիմնականում բնակվում են Աշխաբադ, Թուրքմենբաշի, Ղզըլ Արվադ, Մերվ, Չարջև քաղաքներում։ Զբաղվում էին առևտրով, սակայն նրանց տնտեսական գործունեության ոլորտը գնալով ընդարձակվեց՝ երկրամասի տնտեսական յուրացման, երկաթուղու շահագործման, հանքարդյունաբերության և բամբակագործության զարգացմանը զուգընթաց։ Ներկայումս հայերի թիվը Թուրքմենստանում 32 հզ. է։ Նրանց մեծ մասը կենտրոնացած է Աշխաբադում և Թուրքմենբաշիյում։ Հայ բնակչությունը նշանակալի դեր է խաղում երկրի տնտեսական և մշակութային կյանքում։ Վերջին տարիներին նկատվում է հայերի ազգամշակութային գործունեության աշխուժացում։ 1990-ական թվականներից սկսած՝ Թուրքմենստանի հայերը ձեռնամուխ են եղել ազգային դպրոցների կազմակերպմանը։ Կիրակնօրյա դպրոցներ են գործում Աշխաբադում և Թուրքմենբաշիում. դասավանդվում են հայոց լեզու, հայ գրականություն և հայոց պատմություն։
Չաթ (Արդահանի գավառ)

Չաթ, գյուղ Արևելյան Հայաստանում, Կարսի մարզի Արդահանի գավառում։ Գտնվում էր Կուր գետի ձախ կողմի Խանիչայ վտակի ափին, Արդահան քաղաքից 20 կմ հյուսիս, ճանապարհի վրա։


== Աշխարհագրություն ==
Գյուղից հարավ կան անտառներ։


== Բնակչություն ==
1907 թվականին ուներ 73 բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Ջրածիծառներ

Ջրածիծառներ, (լատ.՝ Chlidoniidae), քարադրանմանների կարգի թռչունների ընտանիք։


== Տեսակներ ==
Հայտնի է 43, ՀՀ-ում՝ 7 տեսակ՝ կասպիական ծովածիծառ, գետային ջրածիծառ, որորակտուց ջրածիծառ, սև ջրածիծառ, սպիտակաայտ ջրածիծառ, սպիտակաթև ջրածիծառ, փոքր ջրածիծառ (վերջինիս կենսակերպն ուսումնասիրված է մասնակի)։


== Արտաքին ==
Որորների ցեղակիցներն են, սակայն չափերով ավելի փոքր են։ Մարմինը հորիզոնական ձգված է, կտուցը սուր է, պոչը՝ մկրատաձև կտրվածքով, թևերը՝ նեղ, սրածայր։ Կենդանի զանգվածը՝ 50-700 գ, հիմնականում բազմանում են գաղութներով։ Սնվում են ջրային անողնաշարավորներով, ձկներով։


== Պատկերասրահ ==
Օրթաքենդ (Ջևանշիրի գավառ)

Անվան այլ կիրառումների համար տե՛ս՝ Օրթաքենդ (այլ կիրառումներ)Օրթաքենդ, գյուղակ Արևելյան Հայաստանում, Ելիզավետպոլի նահանգի Ջևանշիրի գավառում։


== Բնակչություն ==
1906 թվականին ուներ 40 մուսուլման բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Վերա Սանդբերգ

Վերա Սանդբերգ (Վերա Հելֆրիդ Վիկտորիա Սանդբերգ), (մայիսի 23, 1895(1895-05-23), Ljungby parish, Allbo-Sunnerbo provsti, Ljungby Municipality, Կրունուբերգ, Շվեդիա - դեկտեմբերի 24, 1979(1979-12-24), Hedvig Eleonora parish, Ստոկհոլմ, Ստոկհոլմի լեն, Շվեդիա), շվեդ ճարտարագետ։ 1917 թվականին Վերան դարձել է Շվեդիայում առաջին կին ճարտարագետը։


== Կենսագրություն ==
Վերա Սանդբերգը ծնվել է Շվեդիայի Լյունգբի քաղաքում։ Ապրել է Բլեքինգե նահանգում։ Երբ 1914 թվականին Վերան ընդունվել է Չալմերսի տեխնոլոգիայի համալսարան, նա միակ կինն էր 500 տղա ուսանողների մեջ։ 1917 թվականին Վերան հասել է մեծ բարձունքների քիմիայի ոլորտում։ Այնուհետև աշխատել է Հելսինգբորգ քաղաքում Gummifabrik-ում, Oljefabriken-ում, AB Skandinaviska Raffineriet-ում և Sieverts Kabelverk-ում։ 1937-1950 թվականները ամուսնացած է եղել մասնագիտությամբ ճարտարագետ Ռեգնար Ադոլֆի հետ։ Զույգը մի քանի տարի ապրել է Ստորֆորդում։ Մինչև 1956 թվականը Վերան եղել է Långasjönäs Pappersbruk-ի բաժնետեր։


== Հոգևոր ժառանգություն ==
Վերա Սանդբերգի անունը հիշատակվում է տարբեր ոլորտներում, որոնցից են․

Chalmersspexet Vera, Սիրողական թատրոն
Vera Sandbergs Allé, ծառուղի Գյոթեբորգում
Չալմերս համալսարանի օդապարուկներից մեկի վրա
Չալմերս համալսարանի կոնֆերանսների դահլիճը, որ կոչվում է Veras Gräsmatta (Վերայի մարգագետին)
Չալմերսի խումբը՝ «Chalmers Vera Team», Էկո մարաթոնին
Vera Sandbergs gata, փողոց Լյունգբիյում


== Ծանոթագրություններ ==
Լիպլյանի (այլ կիրառումներ)

Լիպլյանի, կարող է վերաբերել՝

Լիպլյանի - գյուղ, Ուկրաինայի Ժիտոմիրի մարզի Մալինի շրջանում
Լիպլյանի - գյուղ, Ուկրաինայի Վոլինի մարզի Կիվերցիի շրջանում
Ծով է իմ վիշտն, անափ ու խոր

«Ծով է իմ վիշտն, անափ ու խոր», Հովհաննես Թումանյանի քառյակներից։


== Պատմություն ==
Հովհաննես Թումանյանն այս քառյակը գրել է 1917 թվականի փետրվարի 9-ին։ Թումանյանի ընտանիքի արխիվի Նվարդ Թումանյանի ալբոմում պահվում է ստեղծագործության մեկ ինքնագիր։ Բանաստեղծությունն առաջին անգամ տպագրվել է 1921 թվականի Թիֆլիսում լույս տեսնող «Գեղարվեստ» հանդեսի 7-րդ համարի 66֊րդ էջում, այնուհետև՝ Կ․ Պոլսում լույս տեսած «Բանաստեղծություններ» ժողովածուի 45֊րդ էջում, իսկ հետո Թումանյանի երկերի ժողովածուի առաջին հատորի 205֊րդ էջում։
Ստեղծագործությունն արտատպվում է 1920 թվականին Կ․ Պոլսում լույս տեսած «Բանաստեղծություններ» ժողովածուից։


== Ծանոթագրություններ ==
Սալուսոլա

Սալուսոլա (իտալերեն՝ Salussola), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է՝ 2083 մարդ (2008)։ Բնակչության խտությունը՝ 52 մարդ/կմ²։ Տարածքը կազմում է 39 կմ²։ Փոստային ինդեքս՝ 13060։ Հեռախոսային կոդ՝ 0161։
Սալուսոլան սահմանակից է Կարիզիո, Կավալա, Սերոնե, Դորձանո, Մասացա, Ռոպոլո, Վերրոնե, Վիլլանովա Բիելեզե մունիցիպալիտետներին։
Կոմունայի հովանավորն է սուրբ Սան Պիետրո Լևիտան։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Պաշտոնական կայք. http://www.comune.salussola.bi.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Լա Ֆերտե սյուր Շիեռ

Լա Ֆերտե սյուր Շիեռ (ֆր.՝ La Ferté-sur-Chiers), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 187 մարդ, բնակչության խտությունը` 29.17 մարդ/կմ²։ Բնակավայրը զբաղեցնում է 6.41 կմ² տարածք։


== Աշխարհագրություն ==
Գտնվում է Փարիզ քաղաքից 230 կմ արևելք, Շալոն ան Շամպայն քաղաքից 95 կմ հյուսիս-արևելք, Շառլվիլ Մեզիեր քաղաքից 45 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 109 աշխատունակ (15-64 տարեկան) բնակիչ, որոնցից ակտիվ էին 77-ը, իսկ ոչ ակտիվները` 32։ Ակտիվության ցուցանիշը կազմում է 70,6 %։ 77 աշխատունակ մարդկանցից աշխատել է 67 անձ (42 տղամարդ և 25 կին)։ Գործազուրկ են եղել 10 անձ (5 տղամարդ և 5 կին)։ 32 անաշխատունակներից 7-ը եղել են աշակերտներ կամ ուսանողներ, 10-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նատրիումի հեքսաթիոցիանատֆերրատ(III)

Նատրիումի հեքսաթիոցիանատֆերրատ(III), անօրգանական միացություն՝ 
  
    
      
        N
        
          a
          
            3
          
        
        [
        F
        e
        (
        S
        C
        N
        
          )
          
            6
          
        
        ]
      
    
    {\displaystyle Na_{3}[Fe(SCN)_{6}]}
   բանձևով։ Առաջացնում է մուգ-կարմիր բյուրեղներ։ Լուծվում է ջրում։


== Ստացումը ==

  
    
      
        
          
            F
            e
            (
            S
            C
            N
            
              )
              
                3
              
            
            +
            3
            N
            a
            C
            N
            +
            12
            
              H
              
                2
              
            
            O
             
            →
             
            N
            
              a
              
                3
              
            
            [
            F
            e
            (
            S
            C
            N
            
              )
              
                6
              
            
            ]
            ⋅
            12
            
              H
              
                2
              
            
            O
          
        
      
    
    {\displaystyle {\mathsf {Fe(SCN)_{3}+3NaCN+12H_{2}O\ \rightarrow \ Na_{3}[Fe(SCN)_{6}]\cdot 12H_{2}O}}}
  


== Ֆիզիկական հատկությունները ==
Առաջացնում է մուգ-կարմիր բյուրեղներ, որոնց բանաձևը՝ Na3[Fe(SCN)6]•n H2O, որտեղ n=3 կամ 12։
Լուծվում է ջրում և էթանոլում։


== Գրականություն ==
Руководство по неорганическому синтезу։ В 6-ти т. / Ред. Брауэр Г.. — М.։ Мир, 1985. — Т. 5. — 360 с.
Միզա (գյուղ, Կուլեբակսկի շրջան)

Անվան այլ կիրառումների համար տե՛ս՝ ՄիզաՄիզա (ռուս.՝ Мыза), գյուղ Ռուսաստանի Նիժնի Նովգորոդի մարզի Կուլեբակսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իվանովսկոե (գյուղ, Իստրինսկի շրջան)

Անվան այլ կիրառումների համար տե՛ս՝ ԻվանովսկոեԻվանովսկոե (ռուս.՝ Ивановское), գյուղ Ռուսաստանի, Մոսկվայի մարզի Իստրինսկի շրջանի կազմում։
Բնակչությունը 2006 թվականին գրանցված տվյալներով կազմում էր 40 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Plymouth Superbird

Plymouth Superbird, սպորտային ավտոմեքենա, որը թողարկվել է 1970 թվականից «Plymouth» ընկերության կողմից։ «NASCAR» շարքի ամենահիշարժան մրցարշավային մեքենաներից մեկն է և նրա բազմակի հաղթողը, որը վարում էր հայտնի մրցարշավորդ Ռիչարդ Պետին։ Չնայած այն հանգամանքին, որ «Plymouth Superbird»-ը սկզբում ծրագրվում էր որպես բացառապես մրցարշավային մոդել, այն ուղարկվել է նաև զանգվածային արտադրության։ Արտադրվել է ընդամենը 1920 մեքենա, այդպիսով այն դարձնել է կոլեկցիոն մեքենա։
«Plymouth Superbird»-ը կարծես «Dodge Charger Daytona»-ի գրեթե ամբողջական պատճենն է, իսկ ներսից՝ «Plymouth Road Runner»-ը։ Այս մոդելը առանձնանում է մի հսկայական հակաանվածածկով, որն ապահովում է լավ մեկնարկային ուժ։ Ճիշտ է, այն գործել է միայն 90 կմ/ժ-ից ավելի արագությամբ, բայց համընդհանուր ուշադրության է արժանացել։ Ի դեպ, սա «NASCAR» մրցավազքում սպոյլեր օգտագործելու առաջին դեպքն է եղել։ Մինչ այդ Ամերիկայի մրցարշավային մեքենաներն ավելի լավ ղեկավարումը լավը չէին ունեցել։


== Մրցավազքային գործունեություն ==

«NASCAR» մրցավազքի լեգենդ Ռիչարդ Պետին վարելով «Plymouth Superbird» մոդելը՝ մի շարք վառ հաղթանակներ է ունեցել՝ ընդմիշտ իր անունը գրելով համաշխարհային մրցավազքի պատմության մեջ, սակայն չի կարողացել լիովին արդարացնել իր վրա դրված բոլոր հույսերը, այդպես էլ չգերազանցելով իր ոչ պակաս հայտնի նախորդին՝ «Dodge Daytona» մոդելին։ Ընդամենը 1970 թվականին տարվեց 21 հաղթանակ (ներառյալ «Daytona 500»), բայց 1971 թվականին «NASCAR»-ի (հակաանվածածկոցով ավտոմեքենաների համար) փոփոխված կանոնները վերջ դրեցին «Superbird» մոդելի մասնակցությանը մրցարշավներին։


== Ծանոթագրություններ ==


== Արտաքին հղումներ ==
Միխայիլ Բոգին

Միխայիլ Սինաևիչ Բոգին (ապրիլի 4, 1936(1936-04-04), Խարկով, Ուկրաինա), խորհրդային ռուս կինոռեժիսոր և սցենարիստ։


== Կենսագրություն ==
Միխայիլ Բոգինը ծնվել է 1936 թվականի ապրիլի 4-ին Խարկովում։ Հայրենական մեծ պատերազմի սկզբում ծնողների՝ ինժեներ Սինայ Աբրամովիչ Բոգինի (1905—?) և դիզայներ Աննա Զինովևնա Լոկշինայի (1909—?) հետ, տարհանվել է Սվերդլովսկ։ Հայրն աշխատել է ԽՍՀՄ միջին մեքենաշինության ժողկոմատում։
1954-1956 թվականներին սովորել է Լենինգրադի պոլիտեխնիկական ինստիտուտում։
1962 թվականին ավարտել է ՎԳԻԿ-ի ռեժիսորական բաժինը (Լ. Կուլեշովի արվեստանոց)։
1975 թվականին արտագաղթել է ԽՍՀՄ-ից։


== Ֆիլմագրություն ==
1965 – Երկուսը (կարճամետրաժ) – ռեժիսոր և սցենարի համահեղինակ (Յ. Չուլյուկինի հետ)
1967 – Զոսյա – ռեժիսոր
1970 – Սիրո մասին – ռեժիսոր և սցենարիստ (Յ. Կլեպիկովի հետ)
1973 – Փնտրում եմ մարդու – ռեժիսոր
1981 – Վկա / Eyewitness (ԱՄՆ) – դերասան (Շլոմո Կուպրինի դերը)
1981 – Մեր հայրենիքում մարգարեներ չկան (վավերագրական ֆիլմ Վլադիմիր Վիսոցկու մասին, ԱՄՆ) – ռեժիսոր
2007 – Տուն Անգլիական առափնյայում – ռեժիսոր և սցենարիստ
2008 – Իմ խեղճ Մարատը – ռեժիսոր


== Պարգևներ և մրցանակներ ==
1965 – ՖԻՊՐԵՍՍԻ մրցանակ և Մոսկվայի միջազգային կինոփառատոնի Ոսկե մրցանակ կարճամետրաժ ֆիլմերի բաժնում «Երկուսը» ֆիլմի համար։


== Ծանոթագրություններ ==


== Արտաքին հղումներ ==
kinopoisk.ru
Կրեգերի հայտնությունը

«Կրեգերի հայտնությունը (փաստաթղթերի հավաքածու)» (ռուս.՝ «Откровение Крегера (комплект документации)»), ռուս ժամանակակից գրող Վիկտոր Պելևինի պատմվածքը, որը գրվել է 1991 թվականին։


== Բովանդակություն ==
«Կրեգերի հայտնությունը» «Վերակառուցողը (Պ. Ստեցյուկի հետազոտությունների մասին)», «Հատուցման զենքը» և «Երաժշտություն սյունից» պատմվածքների հետ կազմում է այլընտրանքային պատմության ժանրի ստեղծագործությունների միասնական փուլ։ Այս պատմվածքների սյուժեները զուգակցվում են։
«Կրեգերի հայտնությունը» պատմվածքը ներկայացվում է նացիստական Գերմանիայի բարձրաստիճան ղեկավարների՝ SS ռայխսֆյուրեր Հայնրիխ Հիմլերի, կրտսեր կայսերական մոգ Տ. Կրեգերի, գլխավոր վերակառուցող Ի. Վուլֆի և այլոց պաշտոնական նամակագրության ձևով։ Բերվում են զեկույցներ, ծառայողական գրառումներ, արձանագրություններ, ժապավենային ձայնագրությունների վերծանումներ։
Պատմվածքը բառացիորեն մեկնաբանում է Լենինի «Լև Տոլստոյը որպես ռուսական հեղափոխության հայելի» ստեղծագործության վերնագիրը։ Նախ Տ. Կրեգերին տեսիլքի մեջ բժշկական հայելին ճակատին հայտնվում է Լև Տոլստոյը, ապա պարզվում է, որ Յասնայա Պոլյանայի տարածքում կառուցվում էր հսկայական ռեֆլեկտոր, իսկ Տոլստոյի ստեղծագործությունների ժողովածուն տպագրվում էր յուրաքանչյուր հատորի փոփոխակված տպաքանակով՝ հոգևոր-առեղծվածային հայելին ուղղորդելու և կենտրոնացնելու համար։ «Անեներբայում» իրականացված Լև Տոլստոյի «հայելու» վերակառուցումից հետևում է Իտալիայի կողմից Հաբեշստանի վրա հարձակվելու անհրաժեշտությունը։
«Վերակառուցողը» պատմվածքին հղումը վերաբերում է ստալիններից մեկի անձի հստակեցմանը. «Ներկայումս, ենթադրաբար, Սերոբ Նալբանդյան»։ Հիմլերի «Երբևէ պատահաբար երազում չե՞ք տեսել, որ ընթանում եք քրքրված բեռնատարի թափքում հայտնի չէ, թե ուր, և ձեր շուրջը նստած են ինչ-որ հրեշներ» արտահայտությունը ակնարկություն է «Երաժշտություն սյունից» պատմվածքին, որտեղ բանվորներն ընթանում էին բեռնատար մեքենայի թափքում։ «Երաժշտություն սյունից» պատմվածքի հերոսն իր հերթին զառանցանքի մեջ իրեն տեսնում էր որպես Հիմլեր։ Պելևինը միարժեք պատասխան չի տալիս այն հարցին, թե երկու պատմվածքներից որն է իրականություն, որը` երազ։


== Հրապարակումներ ==
«Կրեգերի հայտնությունը» պատմվածքն առաջին անգամ տպագրվել է 1991 թվականին «Զնանիե - սիլա» ամսագրի 9-րդ համարում, ինչպես նաև ընդգրկվել է Պելևինի առաջին հեղինակային՝ «Կապույտ լապտեր» ժողովածուում (1991)։


== Ծանոթագրություններ ==


== Արտաքին հղումներ ==
«Կրեգերի հայտնությունը» պատմվածքը Վիկտոր Պելևինի ստեղծագործությունների կայքում
Լեդենյովկա (գյուղ, Միխայլովսկի շրջան)

Լեդենյովկա (ռուս.՝ Леденёвка), գյուղ Ռուսաստանի, Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օչերետնյա (այլ կիրառումներ)

Օչերետնյա, կարող է վերաբերել՝

Օչերետնյա - գյուղ, Ուկրաինայի Նիկոլաևի մարզի Կրիվոե Օզերոյի շրջանում
Օչերետնյա - գյուղ, Ուկրաինայի Վիննիցայի մարզի Պոգրեբիշչեի շրջանում
Անմեռուկ

Անմեռուկ (լատ.՝ Xeranthemum), չորաբույս, աստղածաղկազգիների (բարդածաղկավորներ) ընտանիքի խոտաբույսերի ցեղ։ Հայտնի է 10, ՀՀ-ում՝ 4 տեսակ՝ անմեռուկ երկարափուփուլ  (X. longeipapposum), անմեռուկ չռված  (X. squarrosum), անմեռուկ փակ  (X. inapertum), անմեռուկ գլանաձև  (X. cylindraceum)։ Տարածված է բոլոր մարզերում։ Աճում է չոր, քարքարոտ վայրերում։


== Ձևաբանություն ==
Ցողունը կանգուն Է, գորշավուն թավով, բարձրությունը՝ 30-40 սմ.։ Տերևները էլիպսաձև-գծաձև են կամ գծաձև։ Ծաղկաբույլը զամբյուղ է, ծաղիկները՝ վարդագույն, հազվադեպ՝ սպիտակ։ Ծաղկում է հունիս-օգոստոսին։ Պտուղը փուփուլավոր սերմ է։


== Քիմիական կազմ ==
Պարունակում է դաբաղող նյութեր, խեժեր, եթերայուղ, կարոտին, ասկորբինաթթու, ալկալոիդի հետքեր, ֆիտոստերիններ և այլ նյութեր։


== Բուժական ազդեցություն ==
Ունի անոթալայնիչ, արյան բարձր ճնշումն իջեցնող, սրտի ռիթմը կարգավորող, արյունը մակարդող, վերքերն ամոքող, հյուսվածքների վերականգնումն արագացնող, արյան մեջ շաքարի քանակը կարգավորող ազդեցություն։
Կիրառվում է հիպերտոնիկ հիվանդության թեթև ձևերի, ստամոքսի և տասներկումատնյա աղու խոցային հիվանդության, սրտխառնոցի, արյունահոսությունների, պալարախտի, շաքարախտի, վերքերի, այրվածքների, խուղակների բուժման համար։


== Կիրառման եղանակներ ==
Պատրաստել 30 գ չոր հումքը՝ մեկ թեյի բաժակ եռման ջրում թրմելով։ Խմել 1-2 ճաշի գդալ, օրական 4-5 անգամ, ուտելուց առաջ։ Ջրաթուրմը կիրառվում է վերքերի, այրվածքների, խուղակների դեպքում։ Սրունքի, երակների վարիկոզ լայնացման դեպքում ոտքերն ընկղմել այդ ջրաթուրմով լցված ամանի մեջ և պահել 20-30 րոպե։
Ժողովրդական բժշկությունն առաջարկում է բույսի յուղային քսուքը, որն օգտակար է վնասված հյուսվածքների արագ վերականգնման համար։ Այն պատրաստվում է կարագով՝ 1:10 հարաբերությամբ։ Ավելացնել նաև մեղր։ Խորհուրդ է տրվում օգտագործել վերքերի ժամանակ։


== Ծանոթագրություններ ==
Տրուդովիկ (գյուղ, Կոզելշչինայի շրջան)

Տրուդովիկ (ուկրաիներեն՝ Трудовик), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Տրուդովիկ գյուղում բնակվում էր 109 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խոտինովկա (գյուղ, Կորոստենի շրջան)

Խոտինովկա (ուկրաիներեն՝ Хотинівка), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1649 թվականին։
2001 թվականի տվյալներով Խոտինովկա գյուղում բնակվում էր 521 մարդ։ Բնակավայրը զբաղեցնում է 2323 կմ² տարածք։ Բնակչության խտությունը կազմում էր 224,28 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոնգոյի Դեմոկրատական Հանրապետությունում ՅՈՒՆԵՍԿՕ-ի Համաշխարհային ժառանգության ցանկ

ՅՈՒՆԵՍԿՕ-ի Համաշխարհային ժառանգության Կոնգոյի Դեմոկրատական Հանրապետության օբյեկտները թվով 5-ն են, որը կազմում է ընդհանուր թվի 0,5 %-ը (2017 թվականին 1073-ից)։ Բոլոր օբյեկտներն էլ ընդգրկված են բնական չափանիշներով։ Բոլորն էլ գտնվում են ՅՈՒՆԵՍԿՕ-ի Համաշխարհային ժառանգության վտանգված օբյեկտների ցանկում։
ԿԴՀ վավերացրել է Համաշխարհային մշակութային և բնական ժառանգության պահպանության կոնվենցիան 1974 թվականի սեպտեմբերի 23-ին։ Առաջին օբյեկտը ցանկում ընդգրկվել է 1979 թվականին՝ ՅՈՒՆԵՍԿՕ-ի Համաշխարհային ժառանգության կոմիտեի 8-րդ նստաշրջանում։
Բացի այդ, 2017 թվականի դրությամբ Կոնգոյի Դեմոկրատական Հանրապետության տարածքում 3 օբյեկտ գտնվում է համաշխարհային ժառանգության թեկնածու օբյեկտների ցանկում։


== Ցանկ ==
Օբյեկտները դասավորված են համաշխարհային ժառանգության ցանկում դրանց ընդգրկվելու հերթականությամբ։


=== Օբյեկտների աշխարհագրական դասավորվածություն ===


== Թեկնածու օբյեկտներ ==
Հետևյալ օբյեկտները ներառված են թեկնածուների ցանկում։


== Տես նաև ==
Միավորված ազգերի Կրթության, գիտության և մշակույթի կազմակերպություն
Համաշխարհային ժառանգություն
Աֆրիկայում ՅՈՒՆԵՍԿՕ-ի Համաշխարհային ժառանգության օբյեկտների ցանկ


== Ծանոթագրություններ ==


== Արտաքին հղումներ ==
«Список объектов всемирного наследия в ДР Конго» (անգլերեն)։ Արխիվացված օրիգինալից 2012-05-13-ին։ Վերցված է 2011-05-08
Տիրգու Օկնա

Տիրգու Օկնա (ռումիներեն՝ Tirgu Okna), քաղաք Ռումինիայի Բակեու գավառում, Սիրետ և Տրոտուշ գետերի միախառնման տեղում։ Բնակչությունը կազմում է ▼10 410 մարդ (դեկտեմբերի 1, 2021)։ Միջնադարում եղել է Մոլդովա մարզի հայաշատ կենտրոններից։ 17-րդ դարում բնակվել են բավական թվով հայեր, որոնց մի մասը հետո անցել է Ֆոկշան։ Հայերը կառուցել են Սուրբ Աստվածածնի փայտե եկեղեցին, որը հիշատակում է 1808 թվականին Տիրգու Օկնա այցելած Մինաս Բժշկյանը։ 19-րդ դարի սկզբին Տիրգու Օկնայում բնակվել է 60 տուն (300 մարդ), 1816 թվականին՝ 100 տուն (500 մարդ) հայ, որոնք հիմնականում զբաղվել են այգեգործությամբ, առևտրով և արհեստագործությամբ։ 1825 թվականին նախկին եկեղեցու տեղում կառուցվել է Վերափոխման Սուրբ Աստվածածին քարաշեն եկեղեցին (այժմ կանգուն է, պահպանվել են սրբապատկերներ և հայերեն արձանագրություններ)։ 1833 թվականին Տիրգու Օկնայի հայերը, ռուսական հովանավորություն ստանալու միջնորդության խնդրանքով, դիմել են հայոց կաթողիկոս Հովհաննես Կարբեցուն։ 1845 թվականին բացվել է հայկական դպրոց, որը գոյատևել է մինչև 1885 թվականը։ 1879 թվականի հրդեհի հետևանքով հայերի քանակը Տիրգու Օկնայում սկսել է նվազել (1881 թվականին իջել է 250-ի)։ 1925 թվականին Տիրգու Օկնայում բնակվել է 121, 1948 թվականին՝ 42 հայ։


== Ծանոթագրություններ ==
WWE SmackDown

«WWE SmackDown», հայտնի նաև որպես՝ «SmackDown Live», կամ պարզապես՝ «SmackDown», պրոֆեսիոնալ ըմբշամարտի (ռեստլինգ) և սպորտային ժամանցի ամերիկյան շաբաթական հեռուստաշոու։ Միացյալ Նահանգների տարածքում ուղիղ եթերով ցուցադրվում է երեքշաբթի երեկոներին՝ «USA Network» հանրային հեռուստաալիքով։


== Արտաքին հղումներ ==
Պաշտոնական կայք(անգլ.)
Խետաֆե (ֆուտբոլային ակումբ)

Անվան այլ կիրառումների համար տե՛ս՝ Խետաֆե (այլ կիրառումներ)Խետաֆե, իսպանական ֆուտբոլային ակումբ Խետաֆեից։ Այն ստեղծվել է 1983 թվականին և ներկայումս հանդես է գալիս Լա Լիգայում։


== Եվրոպական մրցաշարերի պատմություն ==
ՈՒԵՖԱ Գավաթ/ՈՒԵՖԱ Եվրոպայի Լիգա.


== Նվաճումներ ==
Իսպանիայի գավաթԵրկրորդ տեղ (2). 2006–07, 2007–08Սեգունդա Դիվիզիոն B – Խումբ 1Հաղթող (1). 1998–99


== Ներկա կազմ ==
2017 թվականի սեպտեմբերի 1-ի դրությամբ
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Արտաքին հղումներ ==
Խետաֆեի պաշտոնական կայքը (իսպ.)
Խետաֆեի պաշտոնական Ինստագրամի էջը
Խետաֆեի պաշտոնական ՅուԹյուբի էջը
Խետաֆեի պաշտոնական Ֆեյսբուքի էջը
Խետաֆեի պաշտոնական Տվիտերի էջը
Խետաֆեն transfermarkt-ում
Խետաֆեն futbol24.com-ում
Խետաֆեն soccerway.com կայքում
Խետաֆեն ՈՒԵՖԱ-ի պաշտոնական կայքում
Մագսուտ (բժիշկ)

Մագսուտ (- մայիսի 27, 1915(1915-05-27)), հայ բժիշկ։


== Կենսագրություն ==
Ազգությամբ հայ է։ Ունեցել է բարձրագույն բժշկական կրթություն։ Ծառայել է օսմանյան ոստիկանական բժիշկ։ 1915 թվականի մայիսին բժիշկ Բաղդասար Վարդանյանը (դեղագործ Վահան Վարդանյանի եղբայրը), բժիշկ Արմենակ Հայրանյանը և ոստիկանական բժիշկ Մագսուտը ձերբակալվել են ու բանտարկվել (պատճառի մասին կարդա Արմենակ Հայրանյանի կենսագրականում)։
1915 թվականի մայիսի 27-ին, Բ. Վարդանյանին, Ա. Հայրանյանին և Մագսուտին խիստ ծեծի և տանջանքների ենթարկելուց հետո, ձեռքերը կապած տարել են Յենիխանից 2 ժամ դեպի հարավ-արևմուտք, Իթ Տաղըի ստորոտում՝ Իթ Մեզարը կոչված վայրը (Սեբաստիայի մոտակայք) և Մուամմերի հրահանգով, թուրք ոստիկան-զինվորների ձեռքով գնդակահարել ու թաղել։ Ոճրագործությանը ներկա են եղել Իթթիհատի պատասխանատուներից Ալի Շեֆիքը և Փերթև բեյը, որոնք նաև լուսանկարել են դեպքը։


== Գրականություն ==
Կազմեց Առաքել Ն. Պատրիկ, Պատմագիրք Յուշամատեան Սեբաստիոյ Եւ Գաւառի Հայութեան, Ա. Հատոր, Հրատարակութիւն՝ Համասեբաստահայ Վերաշինաց Միութեան, Նիւ Եորք, տպ. «Մշակ», Պէյրութ, 1975, 880 էջ
Իսկահատեան Հ., Վկայարան հայկական ցեղասպանութեան, Գիրք Գ, Պէյրութ, 2011, 395 էջ


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Ավագ Եփրեմյան

Ավագ Պապիկի Եփրեմյան (փետրվարի 25, 1958(1958-02-25), Կապան, Հայկական ԽՍՀ, ԽՍՀՄ), հայ բանաստեղծ, թարգմանիչ, ՀԳՄ անդամ (2001)։ 
Վաչե Եփրեմյանի եղբայրը։


== Կենսագրություն ==
Ավագ Եփրեմյանը ծնվել է 1958 թվականի փետրվարի 25-ին, Ղափանում։ Ավարտել է ԵՊՀ բանասիրական ֆակուլտետը։ Եփրեմյանի բանաստեղծությունները պարբերաբար տպագրվել են հայկական գրական մամուլում։ 2008 թվականից բնակվում է Երևանում։


== Մատենագիտություն ==


=== Գրքեր ===
Ես իմ լեռան դեմ (բանաստեղծություններ), Ե., «Խորհրդային գրող», 1989, 40 էջ։
Մեկնության ժամանակը (բանաստեղծություններ), Ե., «Ապոլոն», 1998, 142 էջ։
Գրվածք (բանաստեղծություններ), Ե., ՀԳՄ հրատ., 2007, 93 էջ։
Վարք. սևագրություն (բանաստեղծություններ), Ե., «Անտարես», 2013, 224 էջ։
Երգչախումբը ցրվել է (բանաստեղծություններ), Ե., «Անտարես», 2016, 192 էջ։


=== Մամուլ ===
Բանաստեղծություններ, «Գարուն», 1987, № 6


=== Թարգմանություններ (ռուսերենից) ===
Աննա Ալչուկ, Տասներկու ռիթմական դադար; Բեռլինյան կայարան; պատուհանի տակ անձրև է; «այստեղ լիճ է եռացող գույների...»: Արդի ռուսական վերլիբռ, Ստեփանակերտ, «Ոգի-Նաիրի», 2015, էջ 7-13։
Ելիզավետա Մնացականովա, Բանաստեղծություններ։ Արդի ռուսական վերլիբռ, Ստեփանակերտ, «Ոգի-Նաիրի», 2015, էջ 213-221։


== Ծանոթագրություններ ==


== Արտաքին հղումներ ==
Կանոն գրչության. Ավագ Եփրեմյան
Աննամի լեռներ

Աննամի լեռներ (լաոս.՝ ພູຫລວງ, վիետ․՝ Dãy núi Trường Sơn) կամ Չիոնգշոնի լեռներ, բարձրավանդակ Վիետնամում և Լաոսում, Հնդկաչին թերակղզու արևելյան եզրին։


== Աշխարհագրություն ==
Երկարությունը մոտ 1300 կմ է, լայնությունը մինչև 300 կմ, բարձրությունը 2820 մ։ Ծալքավորվել, ապա խզումների հետևանքով վերածվել է բեկորային խոշոր զանգվածների, սարավանդների ու գոգավորությունների գոտու։
Կազմված է բազալտներից, գրանիտներից, կրաքարերից, ավազաքարերից և այլն։ Արևելյան թեք լանջերին աճում են խոնավ արևադարձային անտառներ, արևմտյան աստիճանաձև լանջերին՝ արևադարձային տերևաթափ անտառներ և սավաննաներ։


== Ծանոթագրություններ ==


== Արտաքին հղումներ ==
BBC In Pictures: Uncovering Viet Nam's secret wildlife
Cat Tien National Park
Paleoanthropology in mainland Southeast Asia; Tam Hang, Laos Archived 2013-08-01 at the Wayback Machine.
Malaria in Montagnard country in Vietnam (French)
Էմետոֆոբիա

Էմետոֆոբիա (անգլ.՝ emetophobia), ազդեցիկ վախ փսխումից։ Այս հատուկ ֆոբիան կարող է ներառել նաև ենթակատեգորիաներ, որոնք որոշակի իրավիճակներում անհանգստություն են առաջացնում, ներառյալ՝ հասարակական վայրերում փսխելու վախը, փսխումը տեսնելու վախը, փսխման հետևանքները դիտելը կամ սրտխառնոցի վախը։
Էմետոֆոբիան կլինիկորեն համարվում է «խուսափողական դժվարություն», քանի որ դրա վերաբերյալ սահմանափակ հետազոտություններ են կատարվել։ Էմետոֆոբիան քիչ ուշադրության է արժանացել՝ համեմատած այլ իռացիոնալ վախերի հետ։ Այն չի սահմանափակվում տարիքային կատեգորիայով. էմետոֆոբիայի դեպքեր կարելի է նկատել մանկության, պատանեկության և չափահասության տարիքում։


== Ստուգաբանություն և կանխորոշում ==
Էմետոֆոբիա բառի արմատը ծագել է հին հունարեն ἔμετος (émetos) բառից, որը նշանակում է «փսխում»։ Երկրորդ արմատը «-ֆոբիա» (հին հունարեն՝ -φοβία, անգլ.՝ -phobia) նշանակում է «չափազանց, սովորաբար անբացատրելի վախ որոշակի առարկայի, առարկաների դասի կամ իրավիճակների նկատմամբ»։
Հազվադեպ չէ, երբ էմետոֆոբիա ունեցող մարդիկ խոսում են փսխման մասին, որը կապված է տրավմատիկ իրադարձության հետ, ինչպիսին է սուր գաստրոէնտերիտը կամ հասարակական վայրում ակամայից փսխումը․ այս ամենը նպաստում է էմետոֆոբիայի զարգացմանը։


== Պատճառներ ==
Գիտական ​​հանրության մեջ մեծ համոզմունք կա, որ էմետոֆոբիայի կոնկրետ պատճառ չկա։ Մանկության տարիներին ֆիզիկական կամ սեռական բռնության զոհերը, ինչպես նաև այն մարդիկ, ովքեր փորձում են ամեն կերպ վերահսկել իրենց և իրենց շրջապատը, կարող են տառապել էմետոֆոբիայից, իսկ փսխումը դժվար է, երբեմն նույնիսկ անհնար է վերահսկել։


== Էմետոֆոբիա ունեցող հայտնի մարդիկ ==
Դենիզ Ռիչարդս
Էշլի Բենսոն


== Տես նաև ==
Ֆոբիաների ցանկ
Միզոֆոբիա
Անտրապոֆոբիա
Նյարդային անորեքսիա
Ֆարմակոֆոբիա


== Ծանոթագրություններ ==
Ահմեդ Ադնան Սայգուն

Ահմեդ Ադնան Սայգուն (թուրքերեն՝ Ahmed Adnan Saygun, սեպտեմբերի 7, 1907(1907-09-07), Իզմիր, Զմյուռնիայի սանջակ, Այդինի վիլայեթ, Օսմանյան կայսրություն - հունվարի 6, 1991(1991-01-06), Ստամբուլ, Թուրքիա), թուրք կոմպոզիտոր, երաժշտագետ և մանկավարժ։ Սայգուն թուրքական ազգային երաժշտական դպրոցի հիմնադիրներից մեկն է և թուրքական առաջին օպերայի հեղինակը։ Ահմեդ Ադնան Սայգունի ներդրումը թուրքական երաժշտարվեստի մեջ բավականին մեծ դեր ունի։ Սայգունի համարվում է 20-րդ դարի լավագույն կոմպոզիտորներից մեկը։


== Կենսագրություն ==
Ահմեդը ծնվել է մաթեմատիկայի ուսուցչի ընտանիքում։ 13 տարեկանում արդեն ինքնուս տիրապետել է երաժշտական գրաճանաչությանը։ 1928- 1931 թվականներին սովորել է Փարիզի Schola Cantorum երաժշտական դպրոցում։ 1934- 1935 թվականներին ղեկավարել է երաժշտական նվագախումբը, իսկ 1936 թվականից սկսել է դասավանդել Ստամբուլի կոնսերվատորիայում։ Այդ նույն տարում Բելա Բարտոկի հետ ճանապարհորդել է Անատոլիայում՝ հավաքելով և գրի առնելով ազգային երգեր։ Եղել է Թուրքիայի ազգային հանրապետական կուսակցության առաջնորդի երաժշտական գծով խորհրդականը։


== Ժառանգություն ==
Սայգունի արվեստը մեծապես գնահատվել է թուրք ժողովրդի կողմից։ Մուստաֆա Քեմալ Աթաթուրքի համոզմամբ Սայգունի արվեստը եվրոպականի և արևելյանի, ազգային և ժամանակից ոճերի խառնուրդն է։ Սայգուն միջազգայնորեն ճանաչված կոմպոզիտոր է։ Նա համարվում է 20-րդ դարի թուրքական երաժշտագիտության ամենակարկառուն ներկայացուցիչը և հինգ բարեփոխիչ կոմպոզիտորներից մեկը։ «Թայմս» ամսագրի պնդմամբ, որ Սայգունը եղել է Թուրքիայի համար այն, ինչ Յան Սիբելիուսը Ֆինլանդիայի համար, ինչպես Բելա Բարտոկը Հունգարիայի համար։


== Ծանոթագրություններ ==


== Արտաքին հղումներ ==
Սեյգունի մասին պատմող անգլիալեզու կայք
Սեյգունի մասին պատմող ֆրանսալեզու կայք
Աբրուկա (այլ կիրառումներ)

Աբրուկա անունը կամ տերմինը կարող է վերաբերել հետևյալ հոդվածներին․

Աբռուկա - գյուղ Էստոնիայի Սաարեմաա նահանգի Կաառմա շրջանում։
Աբրուկա - կղզի Բալթիկ ծովի Ռիգայի ծոցում, Արևմտաէստոնական կղզեխմբի կազմում։
Նիսուազ

Նիսուազ (ֆր.՝ salade niçoise), Նիցցա ֆրանսիական քաղաքի հայտնի խոհարարական բաղադրատոմսից ուտեստ, պատրաստված թարմ բանջարեղեններից, խաշած ձվից, անչոուսից և ձիթապտուղի յուղից։
Ի տարբերություն նրան, ինչպես ռեստորաններում է հաճախ մատուցվում, նիսուազ աղցանը երբեք չի պարունակում ո’չ բրինձ, ո’չ կանաչ լոբու հատիկներ և ո’չ էլ եփած բանջարեղեն։


== Ծանոթագրություններ ==
Օտրադնո-Կուրնոսովսկի (Միլյուտինսկի շրջան)

Օտրադնո-Կուրնոսովսկի (ռուս.՝ Отрадно-Курносовский), գյուղ (խուտոր) Ռուսաստանի Դաշնության Ռոստովի մարզի Միլյուտինսկի շրջանում։ Մտնում է Մանկովո-Բերեզովսկի գյուղական համայնքի կազմի մեջ։
Ջորդան Քլարկսոն

Ջորդան Տեյլոր Քլարկսոն (անգլ.՝ Jordan Taylor Clarkson, հունիսի 7, 1992(1992-06-07), Տամպա, Ֆլորիդա, ԱՄՆ), ամերիկացի պրոֆեսիոնալ բասկետբոլիստ, որը հանդես է գալիս Բասկետբոլի ազգային ասոցիացիայի «Կլիվլենդ Կավալիերս» ակումբում։ Խաղում է խաղարկողի և հարձակվող պաշտպանի դիրքերում։ 2014 թվականի ԲԱԱ դրաֆթի ժամանակ ընտրվել է «Վաշինգտոն Վիզարդս» ակումբի կողմից 46-րդ համարի ներքո։


== Պրոֆեսիոնալ կարիերա ==


=== Լոս Անջելես Լեյքերս (2014֊2018) ===
2014 թվականի հունիսի 26-ին Քլարկսոնը ԲԱԱ դրաֆթի ժամանակ ընտրվել է «Վաշինգտոն Վիզարդս» ակումբի կողմից 46-րդ համարի ներքո։ Այդ նույն օրը նա վաճառվել է «Լոս Անջելես Լեյքերսին»։ 2014 թվականի հուլիսին Քլարկսոնը «Լեյքերսի» կազմում մասնակցել է 2014թ. ԲԱԱ Ամառային լիգային։ Օգոստոսի 25-ին Ջորդանը ակումբի հետ պայմանագիր է կնքել։ Մրցաշրջանի առաջին մասի ընթացքում նա քիչ էր խաղում «Լեյքերսի» կազմում, և հիմնականում խաղում էր ԲԱԱ զարգացման լիգայի «Լոս Անջելես Դի-ֆենդերս» ակումբում։ Սակայն Ջորդանը առաջին մրցաշրջանի ընթացքում մեկնարկային հնգյակի կազմում անցկացրել է 38 խաղ։ Այդ խաղերի ընթացքում նա միջինը հավաքում էր 15,8 միավոր, 5 փոխանցում և 4,2 անդրադարձ։ 2015 թվականի մարտի 24-ին մրցաշրջանում նա ցուցաբերել է իր լավագույն արդյունքը՝ «Օկլահոմա Սիթի Թանդեր» ակումբի դեմ պարտված խաղում հավաքելով 30 միավոր և կատարելով 7 արդյունավետ փոխանցում։ Ըստ 2014-2015 մրցաշրջանի տվյալների նրան ներառվել են ԲԱԱ ծագող աստղերի առաջին հավաքականի մեջ։ Վերջին 30 տարիների ընթացքում ընդամենը 4 բասկետբոլիստներ են կարողացել մուտք գործել այդ հավաքական, որոնք ընտրվել են դրաֆթի 2-րդ ռաունդում։
2015 թվականի նոյեմբերի 30-ին Քլարկսոնը կրկնեց իր ռեկորդը՝ «Դենվեր Նագեթս»-ի դեմ խաղում հավաքելով 30 միավոր։


=== ԲԱԱ ===


==== Ամենամյա մրցաշրջան ====


==== Փլեյ-Օֆ ====


=== Քոլեջ ===


== Ծանոթագրություններ ==


== Արտաքին հղումներ ==
Ջորդան Քլարկսոնի էջը sports.yahoo. կայքում